﻿《佛遺教經》【簡易版】The Buddha's Last Bequest
～姚秦 三藏法師 鳩摩羅什 漢譯，心 法師 整理。

♨ 第一篇 說法緣起 Occasion

[1] 釋迦牟尼佛，初轉法輪，度阿若憍陳如；最後說法，度須跋陀羅。[2] 所應度者，皆已度訖；於娑羅雙樹間，將入涅槃。[3] 是時中夜，寂然無聲，為諸弟子，略說法要：

♨ 第二篇 戒不壞信 On the Cultivation of Virtue in this World
第一品 ✩ 培養戒德 Exhortation on Keeping the Precepts

[4] 「汝等比丘！於我滅後，當尊重、珍敬，波羅提木叉。[5] 如暗遇明，貧人得寶。[6] 當知此，則是，汝等大師，若我住世，無異此也！
[7] 持淨戒者，不得，販賣貿易、安置田宅、畜養人民、奴婢、畜生；
[8] 一切種植，及諸財寶，皆當遠離，如避火坑；
[9] 不得，斬伐草木、墾土掘地。
[10] 合和湯藥、占相吉凶、仰觀星宿、推步盈虛、曆數算計，皆所不應。
[11] 節身時食、清淨自活；
[12-1] 不得，參預世事、通致使命；
[12-2] 咒術仙藥、結好貴人、親厚媟慢，皆不應作。
[13] 當自端心、正念求度；[14] 不得，包藏瑕疵、顯異惑眾；
[15] 於四供養，知量知足，趣得供事，不應蓄積。
[16] 此則略說，持戒之相。[17] 戒是正順、解脫之本，故名：『波羅提木叉！』
[18] 因依此戒，得生諸禪定，及滅苦智慧。[19] 是故比丘，當持淨戒，勿令毀缺。[20] 若人，能持淨戒，是則，能有善法；[21] 若無淨戒，諸善功德，皆不得生。[22] 是以當知，戒為：『第一安穩，功德住處！』

第二品 ✩ 攝根護心 Exhortation on the Control of Mind and Body

[23] 汝等比丘！已能住戒，當制五根，勿令放逸，入於五欲。[24] 譬如，牧牛之人，執杖視之，不令縱逸，犯人苗稼。[25] 若縱五根，非唯五欲，將無涯畔，不可制也；[26] 亦如惡馬，不以轡制，將當牽人，墜於坑埳。
[27] 如被賊劫，苦止一世；[28] 五根賊禍，殃及累世。[29] 為害甚重，不可不慎！[30] 是故智者，制而不隨，持之如賊，不令縱逸；[31] 假令縱之，皆亦不久，見其磨滅。[32] 此五根者，心為其主，是故汝等，當好制心。
[33] 心之可畏，甚於毒蛇、惡獸、怨賊、大火越逸，未足喻也。[34] 譬如有人，手執蜜器，動轉輕躁，但觀於蜜，不見深坑。
[35] 譬如，狂象無鉤，猿猴得樹，騰躍踔躑，難可禁制。[36] 當急挫之，無令放逸！[37] 縱此心者，喪人善事；[38] 制之一處，無事不辦。[39] 是故比丘，當勤精進，折伏汝心！

第三品 ✩ 飲食知度 Exhortation on the Moderate Use of Food

[40] 汝等比丘！受諸飲食，當如服藥，於好於惡，勿生增減。[41] 趣得支身，以除饑渴；
[42] 如蜂採華，但取其味，不損色香。[43] 比丘亦爾，受人供養，趣自除惱，無得多求，壞其善心。[44] 譬如智者，籌量牛力，所堪多少？不令過分，以竭其力！

第四品 ✩ 遠離惛眠──受持警寤 Exhortation on Sleeping

[45] 汝等比丘！晝則勤心，修習善法，無令失時；[46] 初夜、後夜，亦勿有廢；中夜誦經，以自消息。[47] 無以，睡眠因緣，令一生空過，無所得也！[48] 當念，無常之火，燒諸世間，早求自度，勿睡眠也！
[49] 諸煩惱賊，常伺殺人，甚於怨家，安可睡眠，不自警寤？[50] 煩惱毒蛇，睡在汝心，譬如黑蚖，在汝室睡；[51] 當以，持戒之鉤，早摒除之。[52] 睡蛇既出，乃可安眠；[53] 不出而眠，是無慚人！
[54] 慚恥之服，於諸莊嚴，最為第一。[55] 慚如鐵鉤，能制人非法；[56] 是故，常當慚恥，無得暫替。[57] 若離慚恥，則失諸功德。[58] 有愧之人，則有善法；[59] 若無愧者，與諸禽獸，無相異也。

第五品 ✩ 捨五蓋──瞋恚、惡作 Exhortation on Refraining from Anger and Ill-will

[60] 汝等比丘！若有人來，節節肢解，當自攝心，無令瞋恨；[61] 亦當護口，勿出惡言。[62] 若縱恚心，則自妨道，失功德利。
[63] 忍之為德，持戒、苦行，所不能及。[64] 能行忍者，乃可名為：『有力大人！』
[65] 若其不能，歡喜忍受，惡罵之毒，如飲甘露者，不名：『入道、智慧人也！』
[66] 所以者何？瞋恚之害，則破諸善法，壞好名聞，今世、後世，人不喜見。
[67] 當知瞋心，甚於猛火，常當防護，無令得入。[68] 劫功德賊，無過瞋恚。
[69] 白衣受欲，非行道人，無法自制，瞋猶可恕；[70] 出家行道，無慾之人，而懷瞋恚，甚不可也！[71] 譬如，清冷雲中，霹靂起火，非所應也。

第六品 ✩ 捨掉舉──離憍慢 Exhortation on Refraining from Arrogance and Contempt

[72] 汝等比丘！當自摸頭，已捨飾好，著壞色衣，執持應器，以乞自活，自見如是；
[73] 若起憍慢，當疾滅之！[74] 增長憍慢，尚非世俗、白衣所宜，何況出家、入道之人：[75] 『為解脫故，自降其身，而行乞耶？』

第七品 ✩ 捨貪欲──離諂曲 Exhortation on Flattery

[76] 汝等比丘！諂曲之心，與道相違；是故宜應，質直其心。[77] 當知諂曲，但為欺誑，入道之人，則無是處；[78] 是故汝等，宜當端心，以質直為本。

卍　　　　卍　　　　卍

♨ 第三篇 僧不壞信 On the Advantages for Great Men Gone Forth to Homelessness

第一品 ✩ 少欲功德 The Virtue of Few Wishes

[79] 汝等比丘！當知，多欲之人，多求利故，苦惱亦多；[80] 少欲之人，無求無欲，則無此患。[81] 直爾少欲，尚宜修習；何況少欲，能生諸功德！
[82] 少欲之人，則無諂曲，以求人意；亦復不為，諸根所牽。[83] 行少欲者，心則坦然，無所憂畏，觸事有餘，常無不足。[84] 有少欲者，則有涅槃，是名：『少欲！』

第二品 ✩ 知足無惱 The Virtue of Contentment

[85] 汝等比丘！若欲，脫諸苦惱，當觀知足。[86] 知足之法，即是富樂、安穩之處。
[87] 知足之人，雖臥地上，猶為安樂；[88] 不知足者，雖處天堂，亦不稱意。[89] 不知足者，雖富而貧；知足之人，雖貧而富。[90] 不知足者，常為，五欲所牽；[91] 為知足者，之所憐愍，是名：『知足！』

第三品 ✩ 隱逸美德 The Virtue of Seclusion

[92] 汝等比丘！欲求寂靜，無為安樂，當離憒鬧，獨處閒居。[93] 靜處之人，帝釋諸天，所共敬重；[94] 是故，當捨：『己眾、他眾！』[95] 空閒獨處，思滅苦本。[96] 若樂眾者，則受眾惱；[97] 譬如大樹，眾鳥集之，則有，枯折之患。[98] 世間縛者，沒於眾苦；[99] 譬如，老象溺泥，不能自出，是名：『遠離！』

第四品 ✩ 正精進──滴水穿石 The virtue of energetic striving

[100] 汝等比丘！若勤精進，則事無難者；是故汝等，當勤精進。[101] 譬如，小水長流，則能穿石。[102] 若行者之心，數數懈廢；[103] 譬如鑽火，未熱而息，雖欲得火，火難可得，是名：『精進！』

第五品 ✩ 正念正知 The Virtue of Attentiveness

[104] 汝等比丘！求善知識，求善護助，無如不忘念。[105] 若有，不忘念者，諸煩惱賊，則不能入；[106] 是故汝等，常當攝念在心。[107] 若失念者，則失諸功德；若念力堅強，雖入，五欲賊中，不為所害。[108] 譬如，著鎧入陣，則無所畏，是名：『不忘念！』

第六品 ✩ 足四禪──身行寂靜 The Virtue of ‘Collectedness’ (samadhi)

[109] 汝等比丘！若攝心者，心則在定；心在定故，能知世間，生滅法相。[110] 是故汝等，常當精勤，修習諸定；若得定者，心則不散。[111] 譬如，惜水之家，善治堤塘；[112] 行者亦爾，為智慧水故，善修禪定，令不漏失，是名為：『定！』

第七品 ✩ 無後有──慧善解脫 The Virtue of Wisdom

[113] 汝等比丘！若有智慧，則無貪著。[114] 常自省察，不令有失；是則，於我法中，能得解脫。[115] 若不爾者，既非道人、又非白衣，無所名也。
[116] 實智慧者，則是：『度老、病、死海，堅牢船也；[117] 亦是，無明黑暗，大明燈也；[118] 一切病者，之良藥也；[119] 伐煩惱樹，之利斧也！』[120] 是故汝等，當以：『聞、思、修』慧，而自增益。[121] 若人有：『智慧之照！』雖無天眼；而是，明見人也，是名：『智慧！』

第八品 ✩ 捨自諦──離戲論 The Virtue of Restraint from Idle Talk

[122] 汝等比丘！種種戲論，其心則亂，雖復出家，猶未得脫；[123] 是故，比丘！當急捨離，亂心戲論。[124] 若汝欲得，寂滅樂者；唯當善滅，戲論之患，是名：『不戲論！』

卍　　　　卍　　　　卍

♨ 第四篇 佛不壞信──當自精進 Self Exertion

[125] 汝等比丘！於諸功德，常當一心，捨諸放逸，如離怨賊。」
[126] 大悲世尊，所說利益，皆已究竟！[127] 「汝等但當，勤而行之：
[128] 『若於山間、若空澤中、若在樹下、閒處靜室，念所受法，勿令忘失；[129] 常當自勉，精進修之，無為空死，後致有悔！』
[130] 我如良醫，知病說藥，服與不服，非醫咎也；[131] 又如善導，導人善道，聞之不行，非導過也！

卍　　　　卍　　　　卍

♨ 第五篇 法不壞信──四諦勿疑 On Clearing Up All Doubts

[132] 『汝等若於，苦等四（聖）諦，有所疑者，可疾問之；毋得懷疑，不求決也！』」[133] 爾時，世尊，如是三唱；人無問者……。所以者何？眾無疑故！
[134] 時阿那律陀〔阿㝹ㄋㄡˊ樓馱〕，觀察眾心，而白佛言：[135] 「世尊！月可令熱，日可令冷，佛說四（聖）諦，不可令異。[136] 佛說：『苦（聖）諦實苦，不可令樂；[137] 集（聖諦）真是因，更無異因；[138] 苦若滅（聖諦）者，即是因滅，因滅故果滅；[139] 滅苦之道（聖諦），實是真道，更無餘道。』[140] 世尊！是諸比丘，於四（聖）諦中，決定無疑！」
[141] 於此眾中，所作未辦者，見佛滅度，當有悲感。[142] 若有，初入法者，聞佛所說，即皆得度；譬如，夜見電光，即得見道。[143] 若所作已辦，已度苦海者，但作是念：
[144] 「世尊滅度，一何疾哉？」
[145] 阿那律陀，雖說此語：「眾中……皆悉了達，四聖諦義！」[146] 世尊欲令，此諸大眾，皆得堅固，以大悲心，復為眾說：
[147] 「汝等比丘！勿懷悲惱。若我，住世一劫，會亦當滅；會而不離，終不可得。[148] 自利利他，法皆具足；若我久住，更無所益。[149] 應可度者，若天上人間，皆悉已度；其未度者，皆亦已作，得度因緣。
[150] 自今以後，我諸弟子，展轉行之；則是如來，法身常在，而不滅也。
[151] 是故，當知：『世皆無常，會必有離，勿懷憂惱，世相如是！』
[152] 『當勤精進，早求解脫；以智慧明，滅諸痴暗！』
[153] 世實危脆，無堅牢者；[154] 我今得滅，如除惡病。[155] 此是，應捨之身，罪惡之物，假名為身，沒在老病、生死大海；[156] 何有智者，得除滅之，如殺怨賊，而不歡喜？
[157] 『汝等比丘！常當一心，勤求出道！[158] 一切世間、動、不動法；皆是，敗壞、不安之相。』[159] 汝等且止，勿得復語，時將欲過，我欲滅度。[160] 是我最後，之所教誨！」

～佛遺教經終 The Buddha's Last Bequest final.

